128 



vilde det være en Fejl ikke at fremhæve denne Bladform, 

 som ellers hører Arten til, og er det ikke Tilfældet, bliver 

 Beskrivelsen lige brugbar, da der i denne staaer: »fjer- 

 snitdelte eller fligede«. 



Hr. Fr. klager over, at jeg kalder Frugten hos Cornus 

 suecica et Bær, og anfører saa Bevis for, at Hj. har under- 

 søgt Planten, at han har haft Øje for dette først i den senere 

 Tid paaagtede Forhold. — Dette Bevis kunde Hr. Fr. have 

 gjemt hos sig selv. Ho. kalder nemlig ogsaa Frugten en 

 Stenfrugt, og Hj. har oversat hans Beskrivelse. Jeg 

 ved godt, at Frugten sædvanlig kaldes en Stenfrugt, hvilket 

 vist er rigtigt; men der er ingen skarp Forskjel paa Bær og 

 flerfrøede Stenfrugter. I saa Henseende er den dygtige Bo- 

 taniker Rostrup enig med mig. 



Det skal være en Fejl, at jeg beskriver Frugterne hos 

 Potamogeton gramineus (Hr. Fr. siger »Frøet«) uden Kjøl 

 for derved at adskille den fra Frugterne hos P. nitens, men 

 baade Lange og Blytt beskrive de sidste med budt Kjøl, 

 de første med budt Ryg; Hartman siger om de sidste: 

 »Nött. med något hvass rygg«, om de første: »Nött. med 

 trubbig rygg«. Rostrup siger, at P. nitens bl. a. ved de 

 kjølede Fr. adskiller sig fra P. heterophyllus, der er synon. 

 med P. gramineus. 



Det vilde være latterligt, om man i en systematisk 

 Haandbog vilde give morfologisk e Fremstillinger og Udviklinger, 

 som ikke behøves ; især er det latterligt af Hr. Fr. at fordre 

 det, da han har saa lidt Tiltro til sine Landsmænds botaniske 

 Evner, at han ikke tror, at de kunne bestemme en eneste 

 Plante efter min Bog. Jeg har derfor ligesom Lange, Blytt, 

 Rostrup, Warming o. m, fl. undladt at omtale, at Yderbægeret 

 hos Jordbær egentlig er dannet af Axelblade. 



Jeg har ogsaa som saa mange andre Systematikere brugt 

 Benævnelsen Blomsterdække for Utriculus hos Carex- Artern es 

 Hunblomster. Rostrup: »krukkeformigt Blomsterdække (eller 

 maaske rettere et omdannet Dækblad)«. Lange har kun 

 Benævnelsen krukkeformigt Blomsterdække ; Areschoug ligesaa. 



